ავსტრალიაშ ერუანული ოკუჩხბურთე ნაკორობა

ავსტრალიაშ ერუანული ოკუჩხბურთე ნაკორობა () — ერუანული ოკუჩხბურთე ნაკორობა, ნამუთ წჷმარინუანს ავსტრალიას საირქიანო ტურნირეფს. ნაკორობას აკონტროლენს დო დუდენს — ავსტრალიაშ კუჩხბურთიშ ფედრაცია. ავსტრალია 2006 წანაშე, ნამუთ კინოხ ოკკ-ს გიშმეშჷნ, აკკ-შ დო ობჟათე-ბჟაეიოლი აზიაშ კუჩხბურთიშ ფედერაციაშ რსულნებამი მაკათური რე.

ავსტრალია — ოკიანეთიშ ოთხრზა გომორძგვილი (ოკკშ ერეფიშ თასიშ გომორძგვილი) დო 2015 წანაშ აზიაშ არძაშე საუძგუშო ნაკორობა (აზიაშ კუჩხბურთიშ კონფედერაციაშ თასიშ გომორძგვილი); თეშნერო, ავსტრალია — მოსოფელს აკა ნაკორობა რე, ნამუქჷთ ჟირი კონფედერაციაშ ჩემპიონატეფს გიმორძგჷნ. ნაკორონა, 1974 წანაშ მოსოფელიშ ოკუჩხბურეთე ჩემპიონატის ოკიანეთიშ ჯოხოთ გიშმეშჷ, მარა ეკონია წანეფს ხვალე ართშა 2006 წანაშ შილებუ გიშულა. კინ თიმ წანას, ავსტრალიაქ აზიაშ კუჩხბურთიშ კონფედერაციაშა გეგნორთჷ, თიშ გეშა ნამჷდა, ნაკორობაშ ლაჸაფიშ დონე ოგინაფეთ გინოჩქუდჷ დოსქილადირი რჩქალოკიანურ ნაკორობეფიშ კლასის. ავტრალია 2010 წანაშ მოსოფელიშ ოკუჩხბურთე ჩემპიონატის ოკათუდჷ. მოოფელიშ ჩემპიონატეფს ავსტრალიაშ ნაკორობაშ საუჯგუშო მენაჭირინაფუ რე 2006 წანას 1/8 ფინალშა გიშულა. ნაკორობა სუმშა ოკათუდჷ კონფედერაციაშ თასის. 2018 წანაშ 15 ფურთუთაშ ფიფაშ რეიტინგის ავსტრალიაშ ერუანული ოკუჩხბურთე ნაკორობა 36-ა აბანს იკენდჷ.

მიმალი აკოდგინალუა
ავსტრალიაშ ერუანული ოკუჩხბურთე ნაკორობაშ გეჸვენჯი 23 მობურთე ოკათუდჷ მოსოფელიშ ოკუჩხბურთე ჩემოიონატი 2018-ს.

 რესურსეფი ინტერნეტის 
 ავსტრალიაშ ერუანული ოკუჩხბურთე ნაკორობაშ ოფიციალური ვებ-ხასჷლა
 Вავსტრალიაშ ერუანული ოკუჩხბურთე ნაკორობაშ არძა მატჩი 1922 წანაშე 
სქოლიო

კატეგორია:ავსტრალიაშ ერუანული ოკუჩხბურთე ნაკორობა
კატეგორია:ოკიანეთიშ ერუანული ოკუჩხბურთე ნაკორობეფი